Kes peoga minus lembelinde paitaks,  neid, kes on poolt mu tähepaistet väärt?  Kes valgevarul narmastumast aitaks  mul hoida hingekanga ultusäärt?    Kes suigutaks mu sosinates kainust,  suul veretamas  veinipeekri rant,  et ühte sõna, erilist ja ainust  võiks juua kogu kõrbev ilmakant?    Kes laulaks minu hullusele oodi,  mu naerul käiks kui jaanikuisel jääl?  Kes, hoides minu tundeis kajaloodi,  näeks kestvust, mille algusel on hääl?